text: Unge har fået succes med at hjælpe ældre
  14 juni 2012 kl. 15.19
  Unge iværksættere fra Esbjerg har succes med et nyt it-koncept: De hjælper ældre med deres it-problemer
  Hanne Hansen fra Bredal ved Vejle døjer med sin computer - den er blevet for langsom. 
  Men nu har hun fået sig en computer-ven i Esbjerg, der som en anden supermand kan træde til - når computeren står af. En vennetjeneste mod betaling.
  Computer-vennen på den anden side af skærmen hedder Torben. Han har været med til at stifte firmaet Computerfriend, der blev lanceret tilbage i februar. 
  Den nye IT-support har fået rosende ord indtil nu, og har sågar vundet flere priser. 
  Deres firma er netop udnævnt til at være en af Danmarks 10 nye it-kometer, og opskriften er simpel: De hjælper ældre med deres it-problemer
  